Document ID: 32006R1555

UREDBA KOMISIJE (ES) št. 1555/2006
z dne 18. oktobra 2006
o spremembi Uredbe (ES) št. 1039/2006 o odprtju stalnega javnega razpisa za nadaljnjo prodajo sladkorja na trgu Skupnosti iz zalog belgijske, češke, nemške, španske, irske, italijanske, madžarske, poljske, slovenske, slovaške in švedske intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40(2)(d) Uredbe,
ob upoštevanju naslednjega:
(1)
Količine za nadaljnjo prodajo, ki so trenutno navedene v Uredbi Komisije (ES) št. 1039/2006 (2), odražajo stanje intervencijskih zalog z dne 30. junija 2006. Po tem datumu so intervencijske agencije količine prodale in v primeru Nemčije ni več intervencijskih zalog.
(2)
Uredba Komisije (ES) št. 1539/2006 z dne 13. oktobra 2006 o sprejetju načrta za dodelitev sredstev državam članicam za proračunsko leto 2007 za dobavo živil iz intervencijskih zalog v korist najbolj ogroženim osebam Skupnosti (3) določa, da je treba 33 224 ton sladkorja umakniti iz intervencijskih zalog Skupnosti zaradi dodelitve državam članicam v skladu s Prilogo I k navedeni uredbi.
(3)
Te količine je treba upoštevati pri prodaji s stalnim javnim razpisom na notranjem trgu Skupnosti.
(4)
Da bi se zagotovilo učinkovito upravljanje količin sladkorja v skladiščih intervencijskih agencij, je treba določiti, da države članice sporočijo dejansko prodano količino.
(5)
Uredbo (ES) št. 1039/2006 je zato treba spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Uredba (ES) št. 1039/2006 se spremeni:
1.
Naslov se nadomesti z naslednjim:
2.
Člen 1 se nadomesti z naslednjim:
„Člen 1
Belgijska, češka, španska, irska, italijanska, madžarska, poljska, slovenska, slovaška in švedska intervencijska agencija dajo s stalnim javnim razpisom v prodajo na notranji trg Skupnosti skupno količino 899 896,41 ton sladkorja, ki je bil sprejet v intervencijo in dan na voljo za prodajo na notranjem trgu. Zadevne količine na posamezno državo članico so določene v Prilogi I.“
3.
Členu 4 se doda naslednji odstavek:
„3. Zadevne intervencijske agencije Komisiji najpozneje peti delovni dan potem, ko Komisija določi najnižjo prodajno ceno, v skladu z vzorcem iz Priloge III sporočijo dejansko prodano količino v okviru delnega javnega razpisa.“.
4.
Priloga I se nadomesti s Prilogo I k tej uredbi.
5.
Doda se Priloga III, katere besedilo je navedeno v Prilogi II k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. oktobra 2006

Labels: 3
15
17
18